# Miravé

Miravé és una de les cinc entitats de població del municipi de Pinell de Solsonès, a la comarca catalana del Solsonès.

## Situació i límits

Poble de poblament íntegrament dispers que abasta l'extrem nord-oriental del terme municipal, l'mita al nor-oest amb el poble de Clarà (municipi de Castellar de la Ribera), al nord-est amb el terme de Castellvell (del terme municipal d'Olius), al sud-est amb el terme de Llobera i al sud-oest amb el poble de Sant Climenç

## Poble

El nucli del poble es va formar a redós de la parròquia de Sant Pere de Miravé que està situada al tossal de Miravé, a uns 885 m. d'altitud.

## Demografia

Evolució demogràfica :
| Any | Nucli urbà | Nucli urbà | Nucli urbà | Poblament dispers | Poblament dispers | Poblament dispers | Total |
| Any | Homes | Dones | Total | Homes | Dones | Total | Total |
| 2000 | 0 | 0 | 0 | 13 | 9 | 22 | 22 |
| 2001 | 0 | 0 | 0 | 11 | 6 | 17 | 17 |
| 2002 | 0 | 0 | 0 | 11 | 6 | 17 | 17 |
| 2003 | 0 | 0 | 0 | 9 | 5 | 14 | 14 |
| 2004 | 0 | 0 | 0 | 12 | 6 | 18 | 18 |
| 2005 | 0 | 0 | 0 | 11 | 6 | 17 | 17 |
| 2006 | 0 | 0 | 0 | 11 | 5 | 16 | 16 |
| 2007 | 0 | 0 | 0 | 10 | 6 | 16 | 16 |
| 2008 | 0 | 0 | 0 | 10 | 7 | 17 | 17 |
| Font: INE ||||||||

## Poblament

El poblament és íntegrament constituït per masies.
* Llista de masies de Miravé.

## Història
### Edificis històrics

Aquesta és la llista d'elements arquitectònics de Miravé que estan inclosos a l'Inventari del Patrimoni Arquitectònic de Catalunya:
* Capella de Sant Iscle.
* La Masia Xerpell
* La rectoria de Miravé.
* L'església de Sant Pere de Miravé
* La masia Xerpell del Pla.
* Can Ramon és una masia situada al camí de la dreta de la parròquia. És una de les masies més destacades del municipi per la seva forta i massiva estructura de planta quadrada i pels elements arquitèctonics defensius que conserva (matacans). Dintre de la propietat hi ha (o hi havia), la caseta de Can Ramon.

### Miravé al Madoz

A la pàgina 438 del Volum XI del «Diccionario» de Pascual Madoz publicat a Madrid el 1847, s'hi troba el següent text, traduït literalment del castellà i del qual s'han conservat les formes tipogràfiques i la transcripció literal dels topònims i hagiotònims locals que s'hi citen:
    «MIRAVER: localitat amb ajuntament a la província de Lérida (14 llegües), partit judicial i diòcesi de Solsona (1 llegua i 1/4), audiència territorial i capitania general de Barcelona (16 1/2). SITUADA sobre una altura en terreny muntanyós; CLIMA fred, vents del NE i s'hi pateixen febres catarrals i pulmonies. Es compon de 12 CASES disperses pel terme, i una església parroquial (San Pedro), de segon ascens i patronat real i eclesiàstic: d'ella depèn l'annex de Sant Climens, i està servida per un capellà rector. El TERME confina pel nord amb Clará (1/2 hora); per l'est amb Castellvell, a la mateixa distància; pel sud Llovera (1/2), i per l'oest. amb l'annex de Sant Climens (\). En ell s'hi troben alguns pous i basses. El TERRENY és muntanyós, de secà i de mitjana qualitat. Els CAMINS es dirigeixen a Solsona en dolentíssim estat, i la CORRESPONDÈNCIA es rep del mateix punt, PRODUCCIÓ: sègol, patates i glans; cria algun bestiar oví i porcí i caça de perdius, conills i algunes llebres, POBLACIÓ: 12 veïns, 40 habitants. RIQUESA IMPOSABLE: 30. 879 rals. CONTRIBUCIÓ: el 14,48 per 100 d'aquesta riquesa.»
A la pàg. 431 del Colum XIV, en el quadre estadístic que s'hi publica a propòsit del partit judicial de Solsona, s'hi citen, entre d'altres, les següents dades:
Estadístiques municipals de Miraber :
| POBLACIÓ | POBLACIÓ | COMP. AJUNTAMENT | COMP. AJUNTAMENT | EXÈRCIT Joves allistats a l'edat de | EXÈRCIT Joves allistats a l'edat de | RIQUESA IMPOSABLE | RIQUESA IMPOSABLE |
| Veïns | 12 | Alcalde | 1 | 18 anys | - | Territorial (rals / veí) | 28.349 |
| Habitants | 40 | Tinent | - | 19 anys | - | Industrial (rals / veí) | 4.817 |
| Contribuents | 11 | Regidors | 2 | 20 anys | - | Consum (rals / veí) | 743 |
| | | Síndics | 1 | 21 anys | - | TOTAL | 30.879 |
| | | Suplents | 3 | 22 anys | 1 | | |
| | | | | 23 anys | 1 | | |
| | | | | 24 anys | - | | |

## Referències

* ↑ Aquesta és la forma toponímica que figura al Nomenclàtor oficial de toponímia major de Catalunya Arxivat 2009-08-16 a Wayback Machine.
* ↑ Institut Cartogràfic de Catalunya. Altitud presa del Mapa Topogràfic de Catalunya 1:5.000
* ↑ Madoz, Pascual. Diccionario Geográfico-Estadístico-Històrico de España y sus posesiones de ultramar (en castellà). Madrid: La Ilustración, 1845-1849 (Vol. I (ABA-ALICANTE) Vol. II (ALICANTÍ-ARZUELA) Vol. IX (TORO-VILLAVICENCIO) Vol. XI (MADRID - MOSTOLES) Vol. XIII (PHORNACIS-SAZUNS) ).

## Vegeu també

* Barranc de Llavall